સૌથી મોટી ઈ-કૉમર્સ કંપની એમેઝોને ભારતમાં ફ્લિપકાર્ટને ટક્કર આપવા માટે એક જબદસ્ત પ્લાન તૈયાર કર્યો છે. કંપનીએ પ્રાઈમ નાઉ સુવિધા શરૂ કરી છે. એમેઝોને મંગળવારે અલ્ટ્રા ફાસ્ટ ડિલીવરી માટે નવી સેવા શરૂ કરી છે. કંપનીએ ‘એમેઝોન નાઉ’ને ‘પ્રાઈમ નાઉ’ નામે રિબ્રાન્ડ કરીને રજૂ કરી છે. આ સર્વિસમાં એમેઝોન પ્રાઈમ કસ્ટમરને બે કલાકની અંદર જ ડિલીવરી મળી જશે. આ સર્વિસ સવારે 6થી રાત્રે 12 વાગ્યા સુધી ઉપલબ્ધ રહેશે. કંપનીએ અત્યારે બેંગલુરુ, મુંબઈ, નવી દિલ્હી અને હૈદરાબાદમાં આ સર્વિસ શરૂ કરી છે.